
A N U N Ţ
Spitalul Clinic Militar de Urgență ,,Dr. Victor Popescu” cu sediul în Timișoara, str. Gheorghe Lazăr, nr. 7, județul Timiș, organizează, în conformitate cu prevederile H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, concurs pentru ocuparea pe perioadă nedeterminată a unui post vacant de personal civil contractual, de asistent medical principal, studii postliceale (PL) în sala de tratamente/ compartiment psihiatrie/ secția clinică medicină internă/ director medical; 

Poate participa la concurs orice persoană care îndeplinește condițiile generale necesare ocupării posturilor vacante scoase la concurs, în conformitate cu art. 15 din „Regulamentul-cadru privind organizarea și dezvoltarea carierei personalului contractual din sectorul bugetar plătit din fonduri publice” aprobat cu Hotărârea Guvernului nr. 1336 din 28 octombrie 2022:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
1. Condiţii specifice necesare pentru ocuparea posturilor vacante scoase la concurs:

- nivel de studii – studii postliceale (PL) finalizate;

- certificat de absovire școală postliceală;
- diplomă de bacalaureat;

- aviz anual de liberă practică eliberat de O.A.M.G.M.A.M.R., valabil la data concursului;

- asigurare de răspundere civilă profesională (malpraxis) valabilă;

- certificat de grad principal.

2. Alte condiții specifice: 

- Capacitatea de a rezolva eficient sarcinile de serviciu şi de a-şi asuma responsabilitatea; 

- Capacitatea de a lucra independent şi/sau în echipă; 

- Loialitatea faţă de instituţie; 

- Disponibilitate pentru lucrul în program prelungit şi abilităţi de comunicare;

- Aptitudini organizatorice, de execuţie şi administrative. 
- Reuşeşte să stabilească cu uşurinţă contacte cu persoanele din jur. 
- Este o fire dinamică.

- Rezistenţă la stres şi efort prelungit.

- Autorizație de acces la informații clasificate conform nivelului prevăzut pentru post. Demersurile de autorizare se fac după concurs, numirea în funcție fiind condiționată de obținerea acesteia. Nivelul de acces se comunică fiecărui candidat la depunerea dosarului de înscriere.

3. Pentru înscrierea la concurs candidaţii vor prezenta un dosar de concurs care va conţine următoarele documente:

a) formular de înscriere la concurs (se pune la dispoziția candidatului de către Biroul Personal);

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar – în original sau, după caz, extrasul de pe cazierul judiciar;

g) certificatul de integritate comportamentală – în original din care să reiasă că nu s-au comis infracţiuni prevăzute la art.1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.
i) curriculum vitae, model comun european.
La depunerea dosarului, pentru documentele prezentate în copie, candidații vor prezenta și documentele în original.

Dosarele pentru înscrierea la concurs se vor prezenta la Biroul Personal al Spitalului Clinic Militar de Urgență „Dr. Victor Popescu” Timișoara, în perioada 02.11.2026 – 13.11.2026.
4. Concursul constă în următoarele etape: 

· Selecția dosarelor de înscriere la concurs;

· Proba scrisă;

· Interviu.

Se pot prezenta la următoarea etapă numai candidații declarați admiși la etapa/ proba precedentă. Ocuparea posturilor se va face în ordinea descrescătoare a punctajelor finale obținute de candidații admiși la finalul concursului.

Probele de concurs se vor desfășura la sediul Spitalului Clinic Militar de Urgenţă ,,Dr. Victor Popescu” Timişoara, astfel: 

· Proba scrisă în data de: 23.11.2026
· Interviu în data de: 27.11.2026
5. Calendarul de desfășurare a concursului: 

1. Perioada, data limită și ora de depunere a dosarelor de înscriere la concurs: 02.11 – 13.11.2026, (ora limită: 13:00)

· Data de selecție a dosarelor de înscriere: 17.11.2026
· Data afișării rezultatului selecției dosarelor de înscriere: 18.11.2026
· Data de depunere a contestațiilor privind selecția dosarelor de înscriere: 19.11.2026
· Data afișării rezultatului contestațiilor privind selecția dosarelor de înscriere: 20.11.2026
2. Data probei scrise: 23.11.2026
· Data afișării rezultatului probei scrise: 24.11.2026
· Data de depunere a contestațiilor privind proba scrisă: 25.11.2026
· Data afișării rezultatului contestațiilor privind proba scrisă: 26.11.2026
3. Data interviu: 27.11.2026
· Data afișării rezultatelor la interviu: 02.12.2026
· Data de depunere a contestațiilor privind interviul: 03.12.2026
· Data afișării rezultatului contestațiilor privind interviul: 04.12.2026
4. Data afișării rezultatului final: 07.12.2026
5. Termen de prezentare la post: maxim 15 zile calendaristice de la data afișării rezultatelor finale: 22.12.2026
6. Tematica și bibliografia 
6.1. Bibliografie:
1. Ana-Cristina Bredicean, Cătălina Giurgi-Oncu, Oana Neda-Stepan, Ion Papavă – Îngrijirea bolnavului cu tulburări în sfera sănătății mentale și a psihiatriei – curs pentru asistente medicale, ediția a II-a, revizuită, Editura „Victor Babeș”, Timișoara, 2025, ISBN 978-606-786-502-8.


Se studiază: integral.

Disponibil gratuit: site-ul Universității de Medicină și Farmacie „Victor Babeș” din Timișoara, secțiunea „Cărți în format electronic – Medicină” (e-book, 2025) – 


https://www.umft.ro/ro/carti-in-format-electronic-medicina/
2. Ana-Cristina Bredicean, Cătălina Giurgi-Oncu, Oana Neda-Stepan, Ion Papavă – Psihiatrie – curs pentru asistente medicale, ediția a II-a, revizuită, Editura „Victor Babeș”, Timișoara, 2025, ISBN 978-606-786-503-5.


Se studiază: integral.

Disponibil gratuit: site-ul Universității de Medicină și Farmacie „Victor Babeș” din Timișoara, secțiunea „Cărți în format electronic – Medicină” (e-book, 2025) – 


https://www.umft.ro/ro/carti-in-format-electronic-medicina/
3. Crin Marcean (coordonator) – Tratat de îngrijiri medicale pentru asistenți medicali generaliști, volumul III, Editura Universitară „Carol Davila”, București, 2022.

Se studiază: Partea a III-a, Capitolul 1, „Nursing în urgențe medico-chirurgicale, situații de criză și dezastre”: subcapitolul „Stopul cardio-respirator”, paginile 44–53 (de la definiția stopului cardio-respirator până la suportul vital de bază, inclusiv).

Disponibil gratuit: site-ul Ordinului Asistenților Medicali Generaliști, Moașelor și Asistenților Medicali din România – Filiala București – 


https://www.oamr.ro/tratatdescarcagratuit/
4. Ordinul ministrului sănătății nr. 1.142/2013 privind aprobarea procedurilor de practică pentru asistenții medicali generaliști, publicat în Monitorul Oficial al României, Partea I, nr. 669 bis din 31 octombrie 2013 – Anexa „Proceduri de practică pentru asistenții medicali generaliști”.


Se studiază:
· Capitolul 1. Controlul infecțiilor (1.1–1.9);

· Capitolul 3. Alimentarea bolnavului (3.1 Alimentarea activă; 3.2 Alimentarea pasivă);

· Capitolul 4. Măsurarea și supravegherea funcțiilor vitale și a altor parametri (4.1–4.5);

· Capitolul 5. Prelevări (recoltări) pentru examene de laborator (5.1–5.8);

· Capitolul 6. Administrarea medicamentelor, numai subcapitolele:

· 6.1 Aspecte generale;

· 6.2 Administrarea medicamentelor pe cale orală;

· 6.3 Administrarea medicamentelor prin injecții parenterale;

· 6.4 Administrarea medicamentelor prin injecții intramusculare;

· 6.6 Administrarea medicamentelor prin injecții subcutanate;

· 6.8 Administrarea medicamentelor prin injecție intravenoasă directă.

Disponibil gratuit: site-ul Ordinului Asistenților Medicali Generaliști, Moașelor și Asistenților Medicali din România – Filiala București – 

https://www.oamr.ro/wp-content/uploads/2013/11/Proceduri-de-practica-pentru-Asistentii-Medicali-Generalisti_788_1560.pdf
Toate lucrările din bibliografie pot fi descărcate gratuit, în format electronic, de la adresele indicate.
6.2. Tematica

I. PSIHIATRIE ȘI ÎNGRIJIREA PACIENTULUI CU TULBURĂRI PSIHICE
1. Sănătatea mintală și tulburarea psihică. Psihismul uman: nivelele funcționale (instinctual, afectiv, cognitiv, motivațional-volițional) și ritmurile biologice. (1, 2)
2. Principiile îngrijirii în sănătatea mintală și psihiatrie; modele conceptuale ale îngrijirii. (1)
3. Personalitatea; tulburările de personalitate și îngrijirea pacientului. (1, 2)
4. Reacția la stres sever, tulburarea de adaptare, tulburarea de stres posttraumatic; îngrijirea persoanelor expuse la stres sever. (1, 2)
5. Tulburările anxioase (anxietatea generalizată, tulburarea de panică, tulburările fobice), tulburarea obsesiv-compulsivă, tulburarea conversiv-disociativă și tulburările somatoforme; îngrijirea pacientului. (1, 2)
6. Tulburările afective: tulburarea depresivă recurentă și tulburarea afectivă bipolară; îngrijirea pacientului depresiv și a pacientului cu manie. (1, 2)
7. Tulburările psihotice: schizofrenia, tulburările delirante persistente, tulburările psihotice acute și tranzitorii; îngrijirea pacientului. (1, 2)
8. Alcoolismul (intoxicația acută, beția patologică, dependența, sevrajul, delirium tremens) și toxicomaniile; îngrijirea pacientului cu consum de alcool și de substanțe psihoactive. (1, 2)
9. Patologia deteriorativă (demența Alzheimer, demențele vasculare); îngrijirea pacientului. (1, 2)
10. Urgențele psihiatrice și îngrijirea în urgență. (1)
11. Intervențiile terapeutice în psihiatrie: terapia medicamentoasă și terapiile psihosociale. (1)
12. Etica și relația terapeutică în psihiatrie. (1)
13. Psihiatria digitală și influența asupra sănătății mintale. (2)
II. URGENȚE MEDICALE
14. Stopul cardio-respirator: definiție, cauze, cauze potențial reversibile, prevenire; resuscitarea cardio-respiratorie și suportul vital de bază; poziția laterală de siguranță. (3)
III. PROCEDURI DE PRACTICĂ PENTRU ASISTENȚII MEDICALI GENERALIȘTI
15. Controlul infecțiilor: precauțiile universale, spălarea mâinilor, precauțiile de prevenire a infecțiilor transmise pe cale aeriană, prin picături și prin contact, precauțiile la pacientul cu neutropenie, utilizarea echipamentului de izolare. (4)
16. Alimentarea bolnavului: alimentarea activă și pasivă. (4)
17. Măsurarea și supravegherea funcțiilor vitale și a altor parametri: temperatura, pulsul, tensiunea arterială, respirația, înălțimea și greutatea corporală. (4)
18. Recoltările pentru examene de laborator: sânge, urină, materii fecale, exudat faringian, spută, secreții (uretrală, purulentă, cervico-vaginală). (4)
19. Administrarea medicamentelor: aspecte generale; calea orală; injecțiile parenterale – intramusculară, subcutanată, intravenoasă directă. (4)
Cifrele din paranteză indică lucrarea din bibliografie: (1) Îngrijirea bolnavului cu tulburări în sfera sănătății mentale și a psihiatriei; (2) Psihiatrie – curs pentru asistente medicale; (3) Tratat de îngrijiri medicale pentru asistenți medicali generaliști, vol. III; (4) Ordinul ministrului sănătății nr. 1.142/2013.
Persoană de contact: Lt.col. Eugen TUȚĂ, p/Șef al personalului la Spitalul Clinic Militar de Urgență „Dr. Victor Popescu”, Str. Gheorghe Lazăr, nr. 7, Timisoara, Județul Timiș, telefon 0740.226.881

